รัฐบาลไทย-ข่าวทำเนียบรัฐบาล-พลัง “บวร” เมืองสองแคว สร้างพื้นที่ปลอดภัย พื้นที่แห่งความสุข “แปลงผัก : พระทำ" สู่ “หมู่บ้านยั่งยืน” หนุนเสริมสร้างความสุขที่ยั่งยืนให้กับพี่น้องประชาชน
วันอังคารที่ 16 พฤษภาคม 2566
16/05/2566
พลัง “บวร” เมืองสองแคว สร้างพื้นที่ปลอดภัย พื้นที่แห่งความสุข “แปลงผัก : พระทํา" สู่ “หมู่บ้านยั่งยืน” หนุนเสริมสร้างความสุขที่ยั่งยืนให้กับพี่น้องประชาชน
พลัง “บวร” เมืองสองแคว สร้างพื้นที่ปลอดภัย พื้นที่แห่งความสุข “แปลงผัก : พระทํา" สู่ “หมู่บ้านยั่งยืน” หนุนเสริมสร้างความสุขที่ยั่งยืนให้กับพี่น้องประชาชน
วันนี้ (16 พ.ค. 66) นายภูสิต สมจิตต์ ผู้ว่าราชการจังหวัดพิษณุโลก เปิดเผยว่า คุณภาพชีวิตที่ดีของพี่น้องประชาชนเป็นสิ่งที่ภาครัฐต้องให้ความสําคัญและมุ่งมั่นในการส่งเสริมให้เกิดกลไกการบูรณาการเพื่อเสริมสร้างคุณภาพชีวิตที่มั่นคงและยั่งยืน ด้วยปัจจัยพื้นฐานของการดํารงชีวิตประจําวัน นั่นคือ ปัจจัย 4 อันประกอบด้วย อาหาร ยา เครื่องนุ่งห่ม และที่อยู่อาศัย ซึ่งทั้ง 4 ประการนี้ ล้วนเป็นองค์ประกอบที่มีความเกื้อกูลเกื้อหนุนเชื่อมโยงกัน นําไปสู่ความอยู่ดีมีสุขของพี่น้องประชาชนทุกคน และเป็นเป้าหมายสําคัญที่กระทรวงมหาดไทยได้ขับเคลื่อนโดยพลังความร่วมมือของ “ทีมบูรณาการในพื้นที่” โดยมีผู้ว่าราชการจังหวัด นายอําเภอ ตลอดจนภาคีเครือข่ายทั้ง 7 ภาคี คือ ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ร่วมพุ่งเป้าส่งเสริมให้เกิดการทําให้พี่น้องประชาชนได้มีคุณภาพชีวิตที่ดีอย่างยั่งยืน
“จังหวัดพิษณุโลก เมืองสองแควที่ต้องประสบพบกับสภาพอากาศที่หลากหลาย ทั้งความแห้งแล้งในช่วงหน้าร้อน และเผชิญกับสถานการณ์น้ําท่วมอุทกภัยในช่วงหน้าฝน ซึ่งเป็นปัจจัยทางธรรมชาติที่ทางจังหวัดและภาคีเครือข่ายต้องร่วมมือกันในการบริหารจัดการ รุก รับ ปรับตัว เพื่อทําให้ประชาชนได้รับผลกระทบให้น้อยที่สุด หรือหากได้รับผลกระทบแล้ว ก็ต้องสามารถกลับมาใช้ชีวิตได้เป็นปกติให้เร็วที่สุด ดังพระบรมราโชบายของพระบาทสมเด็จพระเจ้าอยู่หัว ที่ได้พระราชทานให้กับข้าราชการทุกคนในการช่วยเหลือพี่น้องประชาชนผู้ประสบภัยให้ได้รับการช่วยเหลือเพื่อกลับมาใช้ชีวิตได้เป็นปกติสุขโดยเร็วซึ่งเป็นพระราชดําริที่มีลักษณะเป็น “ยาฝรั่ง” คือ เป็นการช่วยเหลือในเบื้องต้น พร้อมทั้งพระราชทานคําแนะนําในลักษณะ “ยาไทย” คือ การสร้างความยั่งยืน ด้วยการสืบสาน รักษา และต่อยอด พระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยน้อมนําหลักปรัชญาของเศรษฐกิจพอเพียง และทฤษฎีใหม่ที่มีมากกว่า 40 ทฤษฎีมาประยุกต์ใช้ในการสร้างเครื่องมือให้กับประชาชนสามารถปรับตัวและใช้ชีวิตได้อย่างพึ่งพาตนเอง มีภาครัฐเป็นเพียงที่ปรึกษาในการส่งเสริมสนับสนุน หรือเรียกได้ว่า “ประชาชนพึ่งพาตนเองด้วยความสุข ราชการหนุนเสริมเติมเต็มให้ยั่งยืน”” นายภูสิตฯ กล่าว
นายภูสิต สมจิตต์ ผู้ว่าราชการจังหวัดพิษณุโลก กล่าวต่ออีกว่า กระทรวงมหาดไทยได้กําหนดนโยบายด้านการเสริมสร้างคุณภาพชีวิตที่ดีอย่างยั่งยืนให้กับพี่น้องประชาชนด้วยการน้อมนําพระราชดําริของพระบาทสมเด็จพระเจ้าอยู่หัวมาเป็นหลักชัยในการ Change for Good เสริมสร้างสิ่งที่ดี โดยจังหวัดพิษณุโลก ได้นําแนวนโยบายดังกล่าว มุ่งสร้างพลังการมีส่วนร่วมจากภาคีเครือข่ายในพื้นที่ โดยเฉพาะอย่างยิ่ง “ภาคีเครือข่ายผู้นําศาสนา” และ “ภาคีเครือข่ายภาคประชาชน” ด้วยการน้อมนําหลักปรัชญาของเศรษฐกิจพอเพียง ทฤษฎีด้านการบริหารจัดการน้ํา รวมถึงหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระราชดําริด้านการสร้างความมั่นคงด้านอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “ทางนี้มีผลผู้คนรักกัน” มาต่อยอดส่งเสริมขยายผล ด้วยแนวทางพระดําริ “หมู่บ้านยั่งยืน (Sustainable Village)” ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ซึ่งประสบความสําเร็จแล้วที่บ้านวังส้มซ่า ตําบลท่าโพธิ์ อําเภอเมืองพิษณุโลก จังหวัดพิษณุโลก ขยายผลมาสู่ “แปลงผัก : พระทํา – รอบกําแพงแก้ว – อุโบสถวัดสระโคล่โสภาราม” ริมคลองสระโคล่ หรือที่ประชาชนในพื้นที่รู้จักกันในชื่อ “คลองโคกช้าง” ซึ่งไหลไปลงแม่น้ําน่านที่ประตูน้ําเขตตําบลวัดพริก ตําบลหัวรอ อําเภอเมืองพิษณุโลก ด้วยการประสานพลังความร่วมมือระหว่างวัดและชุมชน ร่วมใจกันปลูกพืชผักสวนครัว อาทิ ต้นกะเพรา โหระพา พริก มะเขือ บริเวณรอบกําแพงแก้ว อุโบสถหลังใหม่ ด้านนอก เพื่อนําผลผลิตใช้ในโรงครัวของวัด และให้ชาวบ้านได้เก็บไปใช้บริโภคในครัวเรือนและแจกจ่ายชาวบ้านในชุมชน อันเป็นการลดรายจ่ายในครัวเรือน โดยในส่วนของคณะสงฆ์นั้น ได้รับเมตตาจาก พระอธิการทองหล่อ อโสโก เจ้าอาวาสวัดสระโคล่โสภาราม นําคณะสงฆ์ร่วมแรงแข็งขันเป็นแบบอย่างให้กับชาวบ้านในพื้นที่ ขณะเดียวกัน ภาคีเครือข่ายภาคประชาชน โดยปราชญ์ชาวบ้านคนสําคัญ คือ “อาจารย์ขวัญทอง สอนศิริ (อ.โจ้)” เป็นผู้นําการเชิญชวนชาวบ้านมาร่วมลงแขกปลูกพืชผักสวนครัว และชักชวนภาคีเครือข่ายที่เกี่ยวข้อง เช่น นายอําเภอเมืองพิษณุโลก นายกเทศมนตรีตําบลหัวรอ จัดรถน้ํามาช่วยฉีดรดน้ําสวนผักรอบกําแพงแก้ว เพื่อช่วยบํารุงรักษาสวนผักรอบกําแพงแก้วรอบอุโบสถ อันเป็นเขตพุทธาวาสหนึ่งเดียวในพิษณุโลกแห่งนี้ ในช่วงที่อากาศกําลังร้อนแล้งในช่วงนี้ในทุกสัปดาห์ ขณะเดียวกัน ในด้านการเตรียมการบรรเทาผลกระทบจากสถานการณ์น้ําท่วมในช่วงหน้าฝนนั้น ชาวตําบลหัวรอ ทั้งผู้นําท้องถิ่น คือ องค์การบริหารส่วนจังหวัดพิษณุโลก เทศบาลตําบลหัวรอ ผู้นําท้องที่ คือ ชมรมกํานัน ผู้ใหญ่บ้าน ภาคราชการ คือ หน่วยพัฒนาการเคลื่อนที่ 34 ภาคเอกชน และภาคประชาชน อาทิ คุณศรีไพร ไทยแท้ ศิลปินแหล่พื้นบ้าน ได้ร่วมกันสนับสนุนเครื่องจักรกล น้ํามันเชื้อเพลิง และทีมงานกําลังคนในการขุดลอก เก็บ ผักตบชวาในคลองสระโคล่ เป็นระยะทางกว่า 3 กิโลเมตร เพื่อเปิดทางน้ําในการรองรับน้ําในคลองสระโคล่ที่รับน้ํามาจากคลองสาขาที่ไหลมาจากขุนเขาในเขตตําบลดอนทอง ตําบลบ้านป่า อําเภอเมืองพิษณุโลก และในเขตอําเภอวัดโบสถ์ต่อไป
“สิ่งเหล่านี้ คือ ตัวอย่างการ Change for Good สร้างสรรค์สิ่งที่ดีให้เกิดขึ้นอย่างยั่งยืน ด้วยพลังของภาคีเครือข่ายทุกภาคส่วน ที่ล้วนแล้วแต่เกิดจาก “จิตอาสา” ของประชาชนในพื้นที่ โดยมี “นายอําเภอเมืองพิษณุโลก” เป็นผู้นําการบูรณาการบําบัดทุกข์ บํารุงสุขให้กับพี่น้องประชาชนและพื้นที่อําเภอเมืองพิษณุโลก อันสอดคล้องกับการขับเคลื่อนโครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการหมู่บ้านยั่งยืน (Sustainable Village) เฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ได้ดําเนินการ ณ หมู่ 3 (บ้านตาปะขาวหาย – ศาลาช่องฟ้า) ตําบลหัวรอ และสวนผัก พระทํา รอบกําแพงแก้ว อุโบสถวัดสระโคล่โสภาราม แห่งนี้ ซึ่งเป็นการขับเคลื่อนด้วยยุทธศาสตร์ “บวร ราช พลัง” คือ “บ้าน : วัด : โรงเรียน : ราชการสานเสริม : เพิ่มเติมด้วยพลังมวลชนและเอกชน 5 ประสาน นําการพัฒนา ราษฎร์ร่วมแรงรัฐพัฒนา ประชามีสุข” ซึ่งล้วนแล้วแต่เชื่อมโยงสอดคล้องกัน เพราะด้วยเป้าหมายเดียวกัน คือ “ความสุขที่ยั่งยืนของพี่น้องประชาชนคนพิษณุโลก” อันเป็นความมุ่งมั่นตั้งใจของกระทรวงมหาดไทย โดยผู้ว่าราชการจังหวัดพิษณุโลก และนายอําเภอเมืองพิษณุโลก ที่มุ่งเสริมสร้างพลังการมีส่วนร่วม พลังแห่งความสามัคคี พลังแห่งการระดมความคิดเห็น เพื่อสร้างสรรค์และพัฒนาเมืองพิษณุโลกแห่งนี้ให้เป็นเมืองแห่งความสุขของประชาชนทุกคนด้วยมือของประชาชนเอง และเราจะไม่หยุดนิ่งที่จะพัฒนาพื้นที่อื่น ๆ แต่จะทําให้พื้นที่นี้เป็นพื้นที่ความสําเร็จแห่งที่ 2 และจะสร้างแห่งที่ 3 แห่งที่ 4 และทําให้ครบทุกพื้นที่ของจังหวัดพิษณุโลกต่อไป ด้วยจิตวิญญาณของความเป็นข้าราชการที่ดีในพระบาทสมเด็จพระเจ้าอยู่หัว ที่ยึดประชาชนเป็นศูนย์กลาง ยึดการพัฒนาเป็นหน้าที่ ยึดสิ่งที่ดีเป็นเป้าหมายการทํางาน เพราะ “การพัฒนา เหมือนทําข้อสอบ : คําตอบอยู่ที่หมู่บ้าน” และท้ายที่สุดประชาชนทุกคนจะมีความสุขในพื้นที่ “หมู่บ้านยั่งยืน” นั่นเอง” นายภูสิตต์ฯ กล่าวในช่วงท้าย